Hubungan Malaysia–Uzbekistan

Hubungan Malaysia–Uzbekistan merujuk kepada hubungan luar antara negara Malaysia dengan Uzbekistan. Malaysia mempunyai kedutaan di Tashkent, dan Uzbekistan mempunyai kedutaan di Ampang, Selangor. Kedua-dua negara mengekalkan hubungan baik.

Sejarah 
Hubungan diplomatik dua hala telah diwujudkan pada 1992, dan Malaysia membuka kedutaannya di Tashkent pada 1993. Sejak 1992, Presiden Uzbekistan Islam Karimov telah melakukan beberapa lawatan ke negara-negara Asia Tenggara seperti Malaysia dan Indonesia sebagai sebahagian daripada lawatan terpanjangnya ke luar negara.

Hubungan ekonomi 
Kedua-dua negara sedang membangunkan hubungan dalam bidang kerjasama ekonomi dan pelaburan, minyak dan gas, pendidikan dan pelancongan. Ramai pelabur Malaysia juga telah mula menjalankan perniagaan di Uzbekistan. Pada tahun 2012, selepas 20 tahun hubungan persahabatan, Persatuan Persahabatan Malaysia dan Uzbekistan (MAUFA) telah ditubuhkan. Persatuan itu juga mewujudkan projek bersama dalam bidang pelancongan pendidikan, pelancongan foto, pertukaran pelajar, media massa dan TMK. Pada 2011, banyak projek bersama beroperasi di Uzbekistan, terutamanya dalam industri minyak dan gas, pembuatan tekstil, perabot dan produk elektrik. Uzbekistan juga berminat untuk belajar daripada industri pelancongan Malaysia.

Rujukan 

 
Uzbekistan
Malaysia